b'\n_START_ARTICLE_\nIsabelle Fuhrman\n_START_SECTION_\nKarriere\n_START_PARAGRAPH_\nAllerede ti \xc3\xa5r gammel fikk Fuhrman sin f\xc3\xb8rste filmrolle, da hun spilte mot Dakota Fanning i Hounddog (2007). To \xc3\xa5r senere fikk hun et gjennombrudd da hun spilte hovedrollen i filmen Orphan (2009), hvor hun spiller en mystisk jente som blir adoptert av et ektepar som nettopp har mistet en uf\xc3\xb8dt datter. Thrilleren spilte inn 76 millioner dollar p\xc3\xa5 verdensbasis. I 2011 har hun v\xc3\xa6rt \xc3\xa5 se i lavbudsjettskomedien Salvation Boulevard, som har skuespillere som Jennifer Connelly, Marisa Tomei, Pierce Brosnan, Ed Harris og Greg Kinnear p\xc3\xa5 rollelisten. Denne filmen ble ikke noen hit, og ble heller aldri vist p\xc3\xa5 norske kinoer._NEWLINE_I 2012 er hun aktuell i The Hunger Games, hvor hun spiller Clove, en av deltakerne i D\xc3\xb8dslekene. Dette er f\xc3\xb8rste gang hun spiller i en h\xc3\xb8ybudsjettsfilm. Filmen er for \xc3\xb8vrig basert p\xc3\xa5 ungdomsromanen D\xc3\xb8dslekene av Suzanne Collins. I 2013 spiller hun mot Jaden og Will Smith, samt norske Kristofer Hivju i After Earth._NEWLINE_I 2014 spiller hun hovedrollen i dramafilmen Dear Eleanor, hvor ogs\xc3\xa5 Liana Liberato, Joel Courtney, Jessica Alba og Luke Wilson er med.'